**A párizsi az egyetlen történelmi szín, melyből Ádám nem csalódva ébred.**

Azért nem csalódva ébred, mert….

* ebben a színben felszínre tör mindaz, amit eddig már átélt, megtapasztalja, milyen erő tud felszínre törni egy-egy eszme mentén,
* megtapasztalja azt, hogy az emberek akár az életüket is képesek feláldozni egy olyan eszmért, amiben hisznek, és rendíthetetlenek, ha a szabadságuk a tét,
* halálának ellenére úgy érzi, hogy olyan társadalmi változásnak volt része, amely kizökkenti a világot a szokásos medréből.

Azért ébred csalódva, mert…

* végignézte, ahogy az emberek igazságtalanul elpusztítják egymást, hogy a nemes eszme hogyan torzul és válik pusztítóvá,
* ahhoz képest, hogy azt gondolta ezután 180 fokos fordulatot vesz a világ, kijózanodva arra ébred, hogy minden ugyanúgy folytatódik tovább, a világ üres,
* a népbe vetett hite és segítő szándéka ellenére megvádolják, elítélik, majd kivégzik.

**Lucifer célja, hogy az álmai látomásával öngyilkosságba kergesse Ádámot!**

Igen, Lucifernek az a célja, mert…

* már az első színben az Ádám által tökéletes világ negatívumait kezdi el sorolni, és arra figyelmezteti, hogy, bár Ádám halandó, az utódai általa bűnhődni fognak,
* az egész mű során olyan negatív világképet mutat be neki, amely azt erősíti Ádámban, hogy nem érdemes élnie ilyen jövőkép mellett,
* ahogy Lucifer végigviszi a színeken Ádámot és Évát, úgy öregszenek folyamatosan színről színre, ezáltal is bemutatva, hogy az emberi élet múlandó, és ahogy ők öregszenek, a világ úgy lesz egyre szörnyűbb, romlottabb, ezáltal megmutatva azt, hogy maga az életünkre fenntartott közeg is múlandó.

Nem, Lucifernek nem az a célja, mert…

* csak lehetséges jövőképet mutat neki, amelyek közül egyikben sem találja meg Ádám a megnyugvást,
* Lucifer nem kényszerinti őket a tudás megszerzésére, megvolt a lehetőségük arra, hogy nemet mondjanak, és mindezt elkerüljék,
* Lucifer maga a tagadás, ezért törvényszerű, hogy minden eszmét cáfolni fog, viszont Ádámnak megvan az a lehetősége, hogy ragaszkodjon a pozitív világképhez.

**A római színben Ádám kijózanodásához az első lökést Péter apostol adja.**

Igen, az apostol adja az első lökést, mert…

* a Péter apostollal való találkozása előtt, csak gondolati síkon volt kételye, az apostol szavai hallatán döbben rá, hogy mit okoz ez az életforma,
* Ádám elmereng, hogy Éva is Péter apostol szemléletét erősíti, ezáltal tisztán látják a bűnös világ borzalmait.
* Péter apostol megváltoztatja a világképét, a testi vágyak háttérbe, a lelki élet pedig előtérbe kerül.

Nem, nem az apostol adja az első lökést, mert

* a legelső lökést Éva adja, aminek hatására Ádámban felvetődik a határtalan boldogság múlandósága, és hamis képe,
* Ádám számára a hedonista életvitel nem hozza meg a boldogságot, egy másfajta, letisztultabb életre vágyik,
* visszagondol arra, hogy látta már önmagát sokkal nemesebb szerepben, és ez erősíti benne a tudatot, hogy számára ez nem megfelelő.

**A londoni színben Ádám először közsorsú, nem romantikus nagy ember.**

Igen, közsorsú, mert…

* kívülről nézve ezt a társadalmat nagyon jónak tartja, nincsenek különbségek, úgy érzi, hogy ebben a csoportban ő is egyenlő, ugyanolyan fél lehet,
* nem rendelkezik vagyonnal, társadalmi ranggal vagy hatalommal, ebben a világban ő is olyan egyszerű ember, mint bárki más,
* inkább a szellem nagyságát, mint a hatalmat részesíti előnyben, és tartja nagyobb erénynek.

Nem igazán közsorsú, mert…

* a nővel lovagként viselkedik, és benne egy szépségideált lát. „Minő méltóság millyen szűz-erény; Megközelítni szinte nem merem.”, nem firtatja Éva vagyoni helyzetét, társadalmi hovatartozását, a nőnek hódol,
* igaz, hogy nem vár nagy eszméket, nagy harcokat, de a szellem nagyságát véli felfedezni ebben a világban,
* a jelenetek során minden alkalommal taszítja a rút, a sivár, a lealacsonyító, szellemtelen.

**Az első színben az Úr mesteremberes önlégültséggel nézi a teremtett világát.**

Igen, az Úr önelégült, mert…

* már Arany János is hasonlóképpen vélekedett a Tragédiában megszemélyesített Isten megnyilvánulásairól, groteszknek találta, az Úr szavait,
* „Év-milliókig eljár tengelyén, Míg egy kerékfogát ujítni kell.” -mondja az Úr bizonygatva munkája tökéletességét, mint ahogyan a mester dícséri portékáját,
* kérdőre vonja Lucifert, aki megcáfolja műve tökéletességét. „Vagy nem tetszik tán, amit alkoték?”, amiben némi sértettség is érezhető.

Nem önelégült, mert…

* tisztában van azzal, hogy egy hatalmas dolgot teremtett, magát a világot, s benne az embert, nem mester, hanem teremtő erő,
* tudja, a világ nem teremtetett meg volna nélküle, „S már bennem élt, mi mostan létesült”, vagyis tisztában van teremtő erejével, de ezzel nem kérkedik, hanem egyszerű szavakkal fogalmaz,
* inkább büszke alkotására, mint a világ ura méltó helyén ül, ezt erősítik az angyalok is, hiszen úgy tekintenek rá, mint az eszme, az erő, és a jóság.